Tazwart tamatut tennerni deg taɣult n tussniwin n tutlayt. Tasnilest taḍrisant, ur tettwali ara aḍris d tagrumma n tefyar, maca nnig ugraw n tefyar, tella tsekka i d-yuwi ad neḍfer akken aḍris ad yesɛu anamek. Ɣef way-a tasnilest taḍrisant, ur teqqim ara kan di ẓẓerb n tefyar d wawalen. Daɣen nerra tamuɣli ɣer tjerrumt n uḍris neɣ ayen umi qqaren tasnilest taḍrisant i yettarran azal meqqren i tuddsa n uḍris deg talɣa-s tamatut. D nettat i aɣ-id-yemmalen amek tettwasemras tutlayt deg uḍris.